Green Green Grass of Home

«Green Green Grass of Home» er en amerikansk countrysang med melodi og tekst av Claude «Curly» Puttman. Den ble opprinnelig gjort populær av Porter Wagoner i 1964 og  av Bobby Bare i 1965.

Tom Jones' versjon av «Green Green Grass of Home» ble senere utgitt på plate for Decca Records i 1966. Produsent var Peter Sullivan. Sangen kom på den britiske singlelisten 12. november 1966, nådde førsteplassen på den britiske singlelisten 1. desember og lå der i sammenlagt syv uker. Den lå på singlelisten i 22 uker. (Den hadde blitt spilt inn  plate tidligere samme år av Jerry Lee Lewis uten noe stor suksess). Platen med Tom Jones nådde en ellevteplass på Billboard Hot 100-listen og en tolvteplass på Billboard Easy Listening-listen.

«Green Green Grass of Home» har vært en populær coversang, innspilt av for eksempel:

 Charley Pride på hans album Country fra 1966.
 Johnny Cash på hans album Johnny Cash at Folsom Prison fra 1968.
 Hank Snow på hans album Hits, Hits and More Hits fra 1968.
 Den tsjekkiske sangeren Pavel Novak i 1968.
 Joan Baez på hennes album David's Album fra 1969.
 Stompin' Tom Connors på hans album Tom Connors, 'LIVE' at the Horseshoe i 1971.
 Elvis Presley på hans album Elvis Today (RCA APL 1 1039). Det ble utgitt i mai 1975. Sangen ble spilt inn i RCA Studio C, Hollywood, 11. mars 1975.Produsent var Felton Jarvis. Presleys versjon av «Green Green Grass of Home» ble også utgitt på single i Storbritannia. 
 Trini Lopez hadde med sangen på sitt album Trini Country (Reprise 6300).
 Med svensk tekst av Stickan Andersson som «En sång en gång för länge sen» hadde Hootenanny Singers og Jan Malmsjö en slager på Svensktoppen i 1967 i seks respektive 33 uker.
 En svenskspråklig versjon ble også spilt inn på albumet Tolv i topp av Lotta Engberg i 1997.
 Med portugisisk tekst av Geraldo Figueriedo som «Os Verdes Campos da Minha Terra» ble den spilt inn på plate av Agnaldo Timóteo i Brasil (1967), Belmonte og Amaraí (1968), Roberto Leal og andre.
 «Green Green Grass of Home» har også blitt spilt inn på plate med serbisk tekst av Riblja Corba som «Zelena trava doma mog» i 1993].
Med tysk tekst av Jürgen Herbst, Rocco Grananta «Der weg züruck nach Haus» og Freddy Quinn, tysk tekst, men refrenget på engelsk «Green Green Grass of Home».
 Med fransk tekst av Albert Babin og Nana Mouskouri «La Toit De sa Maision».
 Jussi Raittinen og Lasse Mårtensson. har fremført sangen på finsk med tittelen «On ihmeen hyvä kottin tulla taas».
 Det norske bandet Jetsurfers spilte inn en versjon på debutalbumet Jetlagged in Jetland, utgitt i 2000.
 Katherine Jenkins' versjon ble utgitt på single 20. november 2006. Sangen var med på hennes album Serenade samme år. En liveversjon var med på singlen. Den ble spilt inn på Millenium Stadium i Cardiff før rugbykampen mellom Australia og Wales 4. november 2006.
 I februar 2009 fremførte Tom Jones sangen live på et spesielt Take-Away Show med Vincent Moon foran kamera på et hotellrom i New York.
 Det er en japansk versjon av sangen. Den har tittelen «Omoide no GURIINGURASU» og er med Ryoko Moriyama.

Norske versjoner  
Michael Aas har skrevet en norsk tekst. Den norske tittelen er «Min barndoms by».

Innhold 
En mann vender tilbake til sitt barndomshjem. Det blir implisert at dette er hans første besøk hjemme siden han forlot det i sin ungdom. Han forteller at han vender tilbake til sin lille hjemby på landet.

Da han stiger ned fra toget, berører han det grønne gresset. Hans foreldre og «sweet Mary» er der for å ønske ham velkommen. Han observerer kjennemerker fra sin barndom, innbefattet «The old oak tree [I] used to play on».

Mannen våkner i virkeligheten opp bare timer før sin henrettelse, og at han kun vil vende tilbake når han er død og begravet: «Yes, they'all all come to see me in the shade of that old oak tree, as they lay be 'neath the green green grass of home».

Den norske sangeren Tor Endresen har utgitt en versjon hvor han bytter ut «a guard and there's a sad old padre» med «a garden and a sad old partridge».

Listeplasseringer

Referanser 

 
 
 

Sanger fra USA